INTELLIGENCE INFO 


ISSN 2821 - 8159, ISSN — L 2821 — 8159, Volumul 1, Numărul 2, Decembrie 2022 


Menţinerea păcii şi sistemul internaţional 


Darius-Antoniu Ferenţ 


Pentru a cita acest articol: Ferenţ, Darius-Antoniu (2022), Menţinerea păcii şi sistemul 
internațional, Intelligence Info, 1:2, 167-170, DOI: 10.58679/1164640, 


https://Aww.intelhigenceinfo.org/mentinerea-pacii-si-sistemul-international/ 


Publicat online: 12.11.2022 


ABONARE 


O 2022 Darius-Antoniu Ferenţ. Responsabilitatea conţinutului, interpretărilor şi opiniilor 
exprimate revine exclusiv autorilor. 


INTELLIGENCE INFO 


Menţinerea păcii şi sistemul internaţional 


Darius-Antoniu Ferenţ 


Rezumat 


Recenzia cărții: Norrie MacQueen (2006). Peacekeeping and the International System, 
Editura Routledge. 

Lucrarea lui Norrie MacQueen a apărut în anul 2006, la Editura Routledge, este structurată 
pe 11 capitole şi conţine un număr de 290 de pagini. Lucrarea se încadrează în domeniile științifice 


relații internaționale și studii de securitate. 

Abstract 


Book review: Norrie MacQueen (2006). Peacekeeping and the International System, 
Editura Routledge. 

Norrie MacQueen's work was published in 2006, at the Routledge Publishing House, it is 
structured in 11 chapters and contains a number of 290 pages. The work falls within the scientific 


fields of international relations and security studies. 

În această carte, autorul abordează problematica menţinerii păcii la nivel global, eforturile 


destinate menţinerii păcii internaționale fiind privite drept instrumente ale relaţiilor internaționale. 


MENȚINEREA PĂCII ȘI SISTEMUL INTERNAȚIONAL 


În plus, această lucrare științifică prezintă, în detaliu, operaţiunile organizaţiilor internaționale 
(Liga Naţiunilor și, ulterior, Organizaţia Naţiunilor Unite - ONU) referitoare la procesul de 
menţinere a păcii. Autorul consideră menţinerea păcii internaționale drept un instrument al 
relațiilor dintre actorii statali de pe scena globală, iar un rol important în acest proces complex îl 
au intervenţiile militare multilaterale, considerate de autor ca fiind necesare în managementul 
conflictelor. Lucrarea de faţă vizează, cu precădere, operaţiunile de menţinere a păcii întreprinse 
de către ONU după cel de al Doilea Război Mondial. 

Menţinerea păcii este văzută drept un mod prin care sistemul internațional format din 
actorii statali este regularizat. Încă din anii 1920, 1930, Liga Naţiunilor, ca organizaţie de securitate 
colectivă, a promovat implementarea de forţe, pentru a reduce perturbările care au avut loc în 
sistemul internaţional, după prima conflagrație mondială. În acest sens, în perioada interbelică, au 
fost întreprinse o serie de acțiuni colective ale noului organism internațional, în vederea menţinerii 
păcii şi a echilibrului în sistemul internaţional. Liga Naţiunilor, creată în anul 1919, avea ca şi scop 
principal menţinerea păcii şi crearea unui sistem de securitate colectivă, dar şi arbitrajul 
internațional, în termeni de facilitare a medierii internaționale. 

Încheierea primei conflagrații mondiale şi destrămarea imperiilor multinaționale au creat 
premisele pentru afirmarea suveranităţii naţionale a statelor care s-au aflat sub dominația marilor 
imperii (Imperiul Otoman, Imperiul Austro-Ungar, Imperiul Țarist etc.). În acest context, Liga 
Naţiunilor a propus o nouă modalitate pentru a putea gestiona aceste transformări produse pe arena 
internațională: au fost organizate plebiscite în regiunile şi statele care erau obiectul unor dispute 
sau care doreau să își afirme suveranitatea națională, iar forțe multinaționale trebuiau să 
supravegheze buna desfășurare a acestora. De exemplu, au fost organizate plebiscite în Saar, 
bazinul Klagenfurt, Allemstein şi Marienwerder, Silesia, Vilnia). 

Autorul consideră că ascensiunea regimurilor politice totalitare (Germania nazistă, Italia 
fascistă, Japonia militaristă) a dus la o bifurcare a celor doi poli de putere (democrația împotriva 
regimurilor politice totalitare). Politicile statele totalitare, aflate în contrast cu practicile și politicile 
democratice (promovate de Liga Naţiunilor) îşi propuneau reorganizarea sistemului internațional. 
În viziunea lui Norrie MacQueen, eşecul Ligii Naţiunilor şi declanşarea celei de a doua conflagrații 
mondiale au scos în evidenţă faptul că statele au revenit la modelul tradițional, bazat pe urmărirea 


propriilor interese pe scena internațională. 

Încă din timpul celui de al Doilea Război Mondial, s-a pus problema creării unui nou 
organism internaţional care să aibă responsabilitatea de a echilibra securitatea internațională. Drept 
consecință, în august 1941, a fost semnată Carta Atlanticului de către Preşedintele SUA, Franklin 
Roosevelt și Primul-ministru britanic, Winston Churchill. Securitatea colectivă se regăsea din nou 
pe agenda liderilor. „Înfiinţată la 26 iunie 1945 şi devenită efectivă la 24 octombrie 1945, ONU 
şi-a stabilit ca principal scop menţinerea păcii şi securităţii internaționale şi promovarea cooperării 
economice, sociale, culturale şi umanitare.” (Manci, Preja 2014, p.197). 

Autorul prezintă rolul crucial pe care l-a avut Organizaţia Naţiunilor Unite în conflictul din 
Palestina, care ocupa o poziţie specială în politica internaţională datorită sistemului de mandate al 
Ligii Naţiunilor. Mandatul britanic a expirat la 14 mai 1948, fiind înlocuit de un grup de 
observatori proveniţi din Franţa, Belgia, Suedia şi SUA (United Nations Truce Supervision 
Organisation). De asemenea, în contextul crizei din Kashmir, ONU a creat Comisia pentru India 
şi Pakistan (UNCIP). Totodată, în cazul crizei canalului Suez a fost instituită The United Nations 
Emergency Force. Trebuie menționat faptul că, în paginile cărții se regăseşte şi punctul de vedere 
al lui Hammarskjold, care a prezentat o nouă abordare a folosirii forţei de către trupele ONU, 
considerând că folosirea forței în procesul de menţinere a păcii ar trebui să se facă doar pentru 
autoapărare. 

Norrie MacQueen subliniază ideea conform căreia, în contextul apariției crizelor regionale 
din timpul Războiului Rece, ONU s-a implicat în rezolvarea acestora şi menţinerea păcii, în acest 
sens fiind create o serie de operaţiuni, precum: Operațiunile ONU din Congo (1960), Noua Guinee 
(1962), Cipru (1964). La sfârșitul Războiului Rece, operațiunile ONU de menţinere a păcii au 
înregistrat o creștere datorită dispariției sferelor de influenţă ale celor două superputeri din timpul 
Războiului Rece. Autoarea prezintă operațiunea de menţinere a păcii UNGOMAP (United Nations 
Good Offices Mission in Afghanistan and Pakistan), precum şi misiunile ONU din Cambodgia, 
America Centrală și Caraibe, Timorul de Est. 

În cadrul lucrării se pune accent şi pe operaţiunile de menţinere a păcii care au avut loc la 
sfârşitul existenței statelor multinaționale din Europa, în special după destrămarea Iugoslaviei. Au 
avut loc operațiuni sub egida ONU în Croaţia, Kosovo, Bosnia, Macedonia, iar pe fondul apariției 
unor noi state, ca urmare a prăbușirii Uniunii Sovietice, au avut loc misiuni ale ONU în Tadjikistan 


şi Georgia. 

În opinia autorului, operațiunile ONU de menţinere a păcii în contextul decolonizării au 
fost marcate de existența unor interese ale fostelor imperii coloniale, de aceea s-a încercat 
permanent ca actorii statali să urmărească interesul Organizaţiei Naţiunilor Unite (menţinerea 
păcii) şi nu propriul interes (obținerea de teritorii). Aceste operaţiuni au avut loc în Ethiopia și 
Eritreea, Namibia, Sahara de Vest, Angola, Mozambic, Rwanda. 

În ceea ce priveşte procesul de menţinere a păcii de la sfârșitul Războiului Rece, în cadrul 
lucrării se evidenţiază faptul că acesta a fost mult mai calitativ, iar operaţiunile ONU au fost mult 
mai extinse în anii 90 ai secolului XX. Autorul prezintă cum unele intervenţii ale Naţiunilor Unite 
au fost adevărate succese, iar altele s-au finalizat cu eşecul implementării sau menținerii păcii. 
Implicarea ONU în crizele şi conflictele de pe scena internaţională, a avut ca şi scop păstrarea unui 
echilibru în sistemul internaţional. Dinamismul mediului de securitate şi schimbările pe care le-a 
suferit sistemul internaţional de-a lungul timpului au generat crize şi conflicte, fiind necesară 
gestionarea lor. 

În urma cercetării întreprinse, autorul constată faptul că, în timpul Războiului Rece, din 
cauza rivalității dintre cele două superputeri (SUA şi URSS) și dorinţei fiecăruia de a-şi menține 
şi extinde sfera de influență, operaţiunile ONU au avut de suferit, fiind mult mai reduse (atât 


numeric, cât şi calitativ) față de anii 90. 

